‘હા, કારણ કે મારે ભૂતકાળના વાલિયાને હણીને એને એક સાધુપુરુષ બનાવવો છે. ઈશ્વરપ્રાપ્તિ માટે પહેલી શરત એ છે કે તમે સત્યવક્તા બનો, સ્પષ્ટવક્તા બનો, તમારી ભૂલો, મર્યાદાઓ અને તમારા સ્ખલનોનો સ્વીકાર કરો. કીચડમાંથી બહાર આવો. ક્યાં સુધી કાદવના તળાવમાં અત્તર છાંટીને ઊભા રહેશો? તમે કોઈને અપમાનિત કર્યા હોય, કોઈ સ્ત્રીનો મર્યાદાભંગ કર્યો હોય, કોઈને નુકસાન કરવાની કોશિશ કરી હોય તો આ બધાં માટે ઈશ્વરની સમક્ષ ક્ષમા યાચી લો! ભૂલ તો કોનાથી નથી થતી? યે ધરતી હૈ ઇન્સાનોં કી, કુછ ઔર નહીં ઇન્સાન હૈ હમ!’